
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 475 

6 Απριλίου 2000 


ΑΠΟΦΑΣΕΙ Σ 

Αριθ. Απόφ. Υ138 

Έκδοση Κανονισμού της Εθνικής Επιτροπής για τα 
Δικαιώματα του Ανθρώπου. 

Ο ΠΡΩΘΥΠΟΥΡΓΟΣ 

Έχοντας υπόψη: 

α) Τις διατάξεις της παραγράφου 7του άρθρου 4του Ν. 
2667/1998 «Σύσταση Εθνικής Επιτροπής για τα Δικαιώμα- 
τατου Ανθρώπου και Εθνικής Επιτροπής Βιοηθικής» (ΦΕΚ 
281/Α71998). 

β) Την από 3-4-2000 πρόταση σχεδίου Κανονισμού λει¬ 
τουργίας της Εθνικής Επιτροπής για τα Δικαιώματα του 
Ανθρώπου. 

γ) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Εκδίδουμε τον Κανονισμό λειτουργίας της Εθνικής Επι¬ 
τροπής για τα Δικαιώματα του Ανθρώπου, το κείμενο του 
οποίου έχει ως εξής : 

«ΚΑΝΟΝΙΣΜΟΣ ΤΗΣ ΕΘΝΙΚΗΣ ΕΠΙΤΡΟΠΗΣ ΓΙΑ 
ΤΑ ΔΙΚΑΙΩΜΑΤΑ ΤΟΥ ΑΝΘΡΩΠΟΥ» 

1. Σκοπός 

Ο σκοπός της επιτροπής είναι αυτός που αναφέρεται 
στις παρ. 5 και 6 του άρθρου 1 του Ν. 2667/98 (ΦΕΚ 
281/Α/98). 

2. Πρόεδρος 

2.1 Ο Πρόεδρος εκπροσωπεί την Επιτροπή ενώπιον κά¬ 
θε αρχής, αλλοδαπής ή ημεδαπής καθώς και ενώπιοντων 
αντιστοίχων ΕΕΔΑ, των διεθνών κυβερνητικών οργανι¬ 
σμών και των μη κυβερνητικών οργανώσεων (ΜΚΟ). 

Όταν αυτός κωλύεται, ελλείπει ή απουσιάζει, εκπροσω¬ 
πούν την Επιτροπή κατά σειρά οι Αντιπρόεδροι (Α’ Αντι¬ 
πρόεδρος, Β’ Αντιπρόεδρος) 

2.2 Ο Πρόεδρος μπορεί να εξουσιοδοτήσει μέλος της 
Επιτροπής να τον εκπροσωπήσει, λόγω ειδικότητας, για 
συγκεκριμένο θέμα σε εθνικά ή διεθνή συνέδρια, διασκέ¬ 
ψεις, συναντήσεις κλπ. 

2.3 0 Πρόεδρος συγκαλεί τις τακτικές και έκτακτες συ¬ 
νεδριάσεις της Επιτροπής, προεδρεύει των συνεδριάσε¬ 


ων και υπογράφει, μαζί με τον εκτελούντα χρέη γραμμα- 
τέως, τα σχετικά πρακτικά. Σε περίπτωση απουσίας ή κω¬ 
λύματος του Προέδρου τον αναπληρώνουν στα καθήκο- 
ντά του παρόντος άρθρου κατά σειρά ο Α’ και ο Β’ Αντι¬ 
πρόεδρος. 

2.4 Ο Πρόεδρος ύστερα από απόφαση της Επιτροπής ή 
εξ ιδίας πρωτοβουλίας καλεί σε ακρόαση ενώπιον της 
Επιτροπής πρόσωπα που θαδιευκολύνουντο έργο της με 
τις προσωπικές τους εμπειρίες ή απόψεις. Η πρόσκληση 
γίνεται με κάθε πρόσφορο τρόπο. 

2.5 Ο Πρόεδρος επιβλέπει τη λειτουργία της Γραμμα¬ 
τείας της Επιτροπής. 

2.6 Ο Πρόεδρος συντονίζειτη λειτουργίατωντμημάτων 
και την εργασία των επιστημονικών συνεργατών. 

3. Προεδρείο 

3.1 Το Προεδρείο απαρτίζεται από τον Πρόεδρο και 
τους δύο Αντιπροέδρους. 

3.2 Ο Πρόεδρος καταρτίζει την ημερήσια διάταξη των 
συνεδριάσεων της Επιτροπής, σε συνεννόηση με τους 
δύο Αντιπροέδρους, και ορίζει τους εισηγητές. 

3.3 Το Προεδρείο μπορεί να επιληφθεί των τρεχόντων 
και εκτάκτων προβλημάτων που σχετίζονται με τον σκοπό 
ή τη λειτουργία της Επιτροπής στο μεταξύ δύο τακτικών 
συνεδριάσεώντης διάστημα. Σε κάθε συνεδρίαση ενημε¬ 
ρώνει την Επιτροπή για τις δραστηριότητές του αυτές. 

3.4 Το Προεδρείο συντονίζει την τυχόν έκδοση δημοσι¬ 
ευμάτων, περιοδικών ή μη. συνεπικουρούμενο από άλλα 
μέλη της Επιτροπής και από τους επιστημονικούς συνερ¬ 
γάτες, καθώς και συνεργάτες ειδικώς προσλαμβανομέ- 
νους γι’ αυτό τον σκοπό, σύμφωνα με το άρθρο 3 του Ν, 
2667/98. 

4. Λειτουργία της Επιτροπής 

4.1 Η Επιτροπή συνεδριάζει τακτικά κάθε δύο μήνες και 
εκτάκτως ύστερα από πρόσκληση του Προέδρου ή αίτη¬ 
ση πέντε τουλάχιστον μελών της. Η πρόσκληση γίνεται με 
οποιοδήποτε πρόσφορο τρόπο. Οι προσκλήσεις σε τακτι¬ 
κή συνεδρίαση απευθύνονται με ευθύνη του Γραμματέως 
στα μέλη τουλάχιστον 8 ημέρες προ της συνεδρίασης. Για 
τις έκτακτες συνεδριάσεις η προθεσμία περιορίζεται στις 
3 ημέρες. 

4.2 Η Επιτροπή βρίσκεται σε απαρτία όταν παρίστανται 
τουλάχιστοντα μισά συν 1 μέλη της στη συγκεκριμένη συ- 

νεδρίαση και μεταξύ των παρόντων περιλαμβάνεται ο 
Πρόεδρος ή ένας Αντιπρόεδρος. 

4.3 Οι αποφάσεις της Επιτροπής λαμβάνονται με πλειο- 
ψηφία των παρόντων μελών της που έχουν δικαίωμα ψή¬ 
φου. Σε περίπτωση ισοψηφίας υπερισχύει η ψήφος του 
Προέδρου. 

4.4 Για κάθε απόφαση καταγράφεται η πλειοψηφούσα 
και οι μειοψηφούσες απόψεις. 

4.5 Τα πρακτικά τηρούνται με ευθύνη του Προέδρου 
από τον Γραμματέα της Επιτροπής ή, σε περίπτωση έλ¬ 
λειψης ή κωλύματος του τελευταίου, από υπάλληλο της 
Γραμματείας. Αν η Επιτροπή κρίνει ότι για συγκεκριμένο 
θέμα πρέπει να συζητήσει και αποφασίσει χωρίς την πα¬ 
ρουσία γραμματέα, τα πρακτικά τηρούνται από ένα από 
τα μέλη της. 

4.6 Στις συνεδριάσεις παρίστανται τα τακτικά και τα 
αναπληρωματικά μέλη. Δικαίωμα ψήφου έχουντατακτικά 
και εφόσον απουσιάζουν ή κωλύονται τα τακτικά μέλη, τα 
αντίστοιχα αναπληρωματικά. 

4.7 Οι συνεδριάσεις της Επιτροπής δεν είναι δημόσιες. 

4.8 Η ψηφοφορία είναι φανερή εκτός από τις περιπτώ¬ 
σεις προσωπικών θεμάτων των μελών της Επιτροπής, 
οπότε είναι μυστική. 

4.9 Η Επιτροπή με απόφασή της, στις αρχές κάθε εξα¬ 
μήνου, καθορίζει τις θεματικές προτεραιότητές της τόσο 
για την ολομέλεια όσο και για τα τμήματα. Θέματα που 
έχουν επείγοντα χαρακτήρα ή εξαιρετική σοβαρότητα 
μπορούν να προστίθενται κατά τη διάρκεια του εξαμήνου 
ή να προτάσσεται η συζήτησή τους. 

4.10 Όσα θέματα τυχόν δεν περιλαμβάνονται στο αντι¬ 
κείμενο των τμημάτων ανήκουν στην αρμοδιότητα της 
Ολομέλειας της Επιτροπής. Η Επιτροπή με απόφαση της 
παραπέμπει σε τμήματα την εξέταση και επεξεργασία συ¬ 
γκεκριμένων θεμάτων που περιλαμβάνονται στους σκο¬ 
πούς της. 

5. Τμήματα 

5.1 Στα πλαίσια λειτουργίας της Επιτροπής δημιουρ- 
γούνται τα παρακάτω τμήματα: 

α) Ατομικών και πολιτικών δικαιωμάτων 

β) Κοινωνικών, οικονομικών και πολιτιστικών δικαιωμά¬ 
των. 

γ) Εφαρμογής των δικαιωμάτων του ανθρώπου στους 
αλλοδαπούς. 

δ) Προώθησης των Δικαιωμάτων του Ανθρώπου (ευαι- 
σθητοποίηση της κοινής γνώμης, ΜΜΕ, εκπαίδευση και 
άλλα μέσα). 

ε) Διεθνούς Επικοινωνίας και Συνεργασίας (επιθεώρη¬ 
ση εκθέσεων κατ’εφαρμογή συμβατικών υποχρεώσεων 
της Ελλάδας, ανταλλαγή πληροφόρησης και επικοινωνία 
με διεθνείς οργανισμούς, οργανώσεις κλπ.). 

5.2 Σε θέματα που από τη φύση τους εμπίπτουν στη θε¬ 
ματική αρμοδιότητα περισσοτέρων του ενός τμημάτων, 
τα τμήματα αυτά θα συνεργάζονται. 

5.3 Στα τμήματα μετέχουν τακτικά και αναπληρωματικά 
μέλη, κατ’ επιλογή τους, λαμβανομένης υπόψη και της 
ανάγκης εξισορρόπησης της συμμετοχής στα τμήματα. 
Κάθε μέλος μπορεί να συμμετέχει σε δύο το πολύ τμήμα¬ 
τα. Απαρτία υπάρχει όταν παρίσταται τουλάχιστον το ήμι- 
συ συν ένα των μελών του τμήματος. 

5.4 Στα τμήματα που τυχόν μετέχουν ο Πρόεδρος ή οι 
Αντιπρόεδροι προεδρεύουν αυτού του συγκεκριμένου 
τμήματος. Στα λοιπά τμήματα τα μέλη τους εκλέγουν τον 


προεδρεύοντα με σχετική πλειοψηφία. Σε όλα τα τμήμα¬ 
τα τα μέλη εκλέγουν και τον αναπληρωτή του προεδρεύ- 
οντος με σχετική πλειοψηφία. Δικαίωμα ψήφου και εκλο¬ 
γής έχουν τακτικά και αναπληρωματικά μέλη που μετέ¬ 
χουν στο τμήμα της Επιτροπής. Η απόφαση εκλογής 
προεδρεύοντος ανακαλείται από τα μέλη του τμήματος 
με απόλυτη πλειοψηφία. 

5.5 Ο προεδρεύων έχει την ευθύνη της σύγκλησης και 
λειτουργίας του τμήματος, της τήρησης των πρακτικών, 
της επαφής με την Ολομέλεια και το Προεδρείο και της 
ενημέρωσής τους. 

5.6 Τα τμήματα συνεδριάζουν τακτικά τουλάχιστον μία 
φορά το μήνα και έκτακτα όταν αποφασίσουν τα μέλη 
τους. 

5.7 Οι αποφάσεις στα τμήματα λαμβάνονται με απόλυ¬ 
τη πλειοψηφία των παρόντων μελών τους. Σε κάθε περί¬ 
πτωση καταγράφονται οι τυχόν μειοψηφίες. 

5.8 Οι αποφάσεις των τμημάτων έρχονται στην Ολομέ¬ 
λεια, η οποία και παίρνει την τελική απόφαση. Αυτή απο¬ 
φασίζει καιτη δημοσιοποίηση τους,εφόσοντο κρίνει σκό¬ 
πιμο. 

5.9 Οι συνεδριάσεις των τμημάτων δεν είναι δημόσιες. 
Τα τμήματα μπορούν να καλέσουν κατά την κρίση τους 
πρόσωπα που λόγω ειδικότητας ή πείρας θα συνεισφέ¬ 
ρουν ουσιαστικά στην επεξεργασία συγκεκριμένου θέμα¬ 
τος. 

5.10 Οι ειδικοί επιστήμονες της Επιτροπής επικουρούν 
τα τμήματα στη λειτουργία τους. Μπορούν ακόμη, προ¬ 
σκαλούμενοι από τον προεδρεύοντα του τμήματος, να 
μετέχουν στις εργασίες του. 

5.11 Τα Τμήματα εκφέρουν κρίσεις για τις εθνικές εκθέ¬ 
σεις, που συνέταξαν άλλες υπηρεσίες σε εφαρμογή συμ¬ 
βατικών υποχρεώσεων της Ελλάδας και που σχετίζονται 
με το αντικείμενο τους, εφόσον τους ζητηθεί από το τμή¬ 
μα Ε’. 

5.12 Τα αναπληρωματικά μέλη δικαιούνται την εφ’ άπαξ 
αποζημίωση τωντακτικών μελών, εφόσον μετέχουν κανο¬ 
νικά στη λειτουργία των Τμημάτων. 

6. Ετήσια Έκθεση. 

6.1 Η Επιτροπή συντάσσει ετήσια Έκθεση μέχρι της 
15ης Μαρτίου, σύμφωνα με τη διάταξη της παρ. 6 (η) του 
άρθρου I του Ν. 2667/98. 

6.2 Τα Τμήματα υποβάλλουν στην Επιτροπή σχέδιο έκ¬ 
θεσης των πεπραγμένων του τμήματος μέχρι 15 Ιανουά¬ 
ριου κάθε έτους. 

6.3 Τα Υπουργεία που μετέχουν με εκπρόσωπό τους 
στην Επιτροπή, καταθέτουν μέχρι 15 Ιανουάριου κάθε 
έτους πληροφορίες και παρατηρήσεις για την προστασία 
των δικαιωμάτων του ανθρώπου στον τομέα της αρμο- 
διότητάςτους. 

6.4 Στην Έκθεση της Επιτροπής περιλαμβάνονται όλες 
οι συστάσεις, προτάσεις, εκθέσεις, γνωμοδοτήσεις τις 
οποίες αυτή ολοκλήρωσε κατά τη διάρκεια του έτους, και 
οι οποίες προήλθαν από θέματα που έθεσε η Κυβέρνηση, 
η διάσκεψη Προέδρων της Βουλής και ΜΚ.Ο, ή από πρω¬ 
τοβουλίες της Επιτροπής ή των Τμημάτων της. Στην ετή¬ 
σια Έκθεση επίσης καταγράφονται οι εκτιμήσεις της Επι¬ 
τροπής για τη γενική κατάσταση των δικαιωμάτων του αν¬ 
θρώπου στην Ελλάδα ή για ειδικότερα θέματα που κατά 
την κρίση της πρέπει να αποτελέσουν αντικείμενο ιδιαίτε¬ 
ρης προσοχής. 

6.5 Η Έκθεση ύστερα από εισήγηση του Προεδρείου συ- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5287 


ζητείται στην Ολομέλεια και εγκρίνεται κατ’ απόλυτη πλει- 
οψηφία. Σ’ αυτήν καταγράφεται και η άποψη της μειοψη¬ 
φίας. 

6.6 Η Επιτροπή δίνει στη δημοσιότητα την ετήσια Έκθε¬ 
ση μετά την υποβολή της στον Πρωθυπουργό και στη 
Βουλή. 

7. Πλαισίωση της Επιτροπής 

7.1 Η επιστημονική πλαισίωση της Επιτροπής γίνεται 
από τους επιστημονικούς συνεργάτες που επικουρούν 
την Επιτροπή με προετοιμασία εισηγήσεων, με επιστημο¬ 
νικές έρευνες πάνω σε θέματα που τους αναθέτει η Επι¬ 
τροπή ή τα Τμήματα, καθώς και με ενημέρωση για τις εξε¬ 
λίξεις των δικαιωμάτων του ανθρώπου στους διεθνείς κυ¬ 
βερνητικούς οργανισμούς και στις διεθνείς κυβερνητικές 
και μη κυβερνητικές οργανώσεις. Οι επιστημονικοί συ¬ 
νεργάτες οργανώνουν αρχείο κειμένων και επιστημονι¬ 
κών μελετών και εργάζονται για την έκδοση εντύπων, πε¬ 
ριοδικών ή μη, που θα περιέχουν τη δράση της Επιτροπής 
και άλλη ύλη δικαιωμάτων του ανθρώπου, 

7.2 Σε ομάδες εργασίας μπορεί να ανατίθεται η διεξα¬ 
γωγή εξειδικευμένων μελετών κατά το άρθρο 3 του Ν. 
2667/98. 

7.3 Η Γραμματεία της Επιτροπής συντίθεται από ένα 
γραμματέα και τρία πρόσωπα γραμματειακής και τεχνι¬ 
κής υποστήριξης, διοριζόμενα και αμειβόμενα κατά το 


άρθρο 8 του Ν. 2667/98. Ο Γραμματέας διευθύνει το έρ¬ 
γο της γραμματείας. Ο Πρόεδρος επιβλέπει τη λειτουρ¬ 
γία της. 

8, Θητεία Επιτροπής και μελών της 

8.1 Η θητεία της Επιτροπής είναι τριετής. Κάθε αντι¬ 
προσωπευόμενος φορέας μπορεί να υποδείξει την αντι¬ 
κατάσταση του εκπροσώπου του μόνο σε περίπτωση που 
αυτός θα παύσει να ανήκει σ’ αυτόν το φορέα ή θα εκλεί- 
ψειγια οποιοδήποτελόγο. Κατ’ εξαίρεση, οι εκπρόσωποι 
των Υπουργείων είναι δυνατόν να αντικαθίστανται με πρό¬ 
ταση του αρμοδίου Υπουργού για σοβαρούς υπηρεσια¬ 
κούς λόγους που εμποδίζουν την κανονική συμμετοχή 
τους στις εργασίες της Επιτροπής. Ο νέος εκπρόσωπος 
συμπληρώνει απλώς την αρξάμενη θητεία του προκατό- 
χουτου. 

9. Τροποποίηση του Κανονισμού. 

9.1 Η τροποποίηση του Κανονισμού γίνεται με απόφαση 
του Πρωθυπουργού ύστερα από εισήγηση της Επιτροπής. 

Άρθρο 2 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Απριλίου 2000 
Ο ΠΡΩΘΥΠΟΥΡΓΟΣ 

Κ. ΣΗΜΙΤΗΣ 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α" (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β" (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ" (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































